《约季野九日登云黄不果季野有诗因次韵》
宋代·喻良能

青山如候虫，可赏不可恋。
胡为谢康乐，游览乃欲遍。
纵登最高顶，过眼犹掣电。
何如菊花天，周绕篱落畔。
对面黄云峰，未妨篱下见。
相携凌紫霞，更约东风便。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。